TA-yhtymä

TA-Yhtymä Oy on konserniyhtiö, jonka tytäryhtiöt harjoittavat asuntosektorin kiinteistöliiketoimintaa, rakennuttamista ja isännöintiä. Konsernin yhtiöt omistivat yli 21 500 asuntoa, joissa asui noin 37 000 asukasta (2024 lopussa). 

TA-Yhtymä Oy toimii yhtiöjärjestyksensä mukaan yleishyödyllisenä yhtiönä, joka rakennuttaa ja omistaa pääasiassa vuokra- ja asumisoikeusasuntoja. TA-Yhtymän asuntokannasta noin 78 prosenttia on asumisoikeusasuntoja, 19 % yleishyödylliseksi luokiteltuja vuokra-asuntoja, ja 3 % vapaa-rahoitteisia vuokra-asuntoja. 

Konserniin kuuluu useita yhtiöitä: Emoyhtiö TA-Yhtymä Oy omistaa ja hallinnoi vuokra-asuntoja, joista pääosa on rahoitettu arava- ja korkotukirahoituksella. Tytäryhtiöistä TA-Asumisoikeus Oy hallinnoi asumisoikeusasuntoyhtiöitä ja Taova Oy vuokra-asuntoyhtiöitä. Kohteet isännöidään omalla henkilökunnalla, mutta kiinteistönhuoltoon käytetään ostopalveluja.

Konserni on rakennuttanut viime vuosina noin 1 000 asuntoa vuodessa. Esimerkiksi vuonna 2024 konsernin asuntokanta kasvoi vuodessa 5,5 prosentilla (1 133 asunnolla, 2024) ja käyttöaste laski 94,8 prosenttiin (2024 lopussa). Asukkaiden vaihtuvuus kasvoi 19,8 prosenttiin (2024). Asuntojen keski-ikä oli tuolloin 13,1 vuotta ja yhteispinta-ala 1,382 milj. neliömetriä.  Rakennusten arvo on suunniteltu poistettavan tasapoistoina 67 vuoden aikana hankinnasta. Asunnoista yksiöitä oli 7 prosenttia, kaksioita 44 %, kolmioita 32 %, suurempia asuntoja 17 prosenttia. 

Vuonna 2024 konserni teki 218,131 miljonan euron liikevaihdolla 10,378 miljoonaa euroa tappiollisen tuloksen. Taseen loppusumma oli 3,4482 miljardia euroa, josta 2,6827 miljardia € oli rakennusten ja rakennelmien, ja 0,3574 mrd. €. puolestaan maa- ja vesialueiden osuus. Ennakkomaksut ja rakenteilla olleet hankkeet kattoivat suurimman osan jäljellejääneestä osuudesta.

Espoon päätoimipisteen lisäksi TA-Yhtymällä on toimipisteet Helsingissä, Hämeenlinnassa, Jyväskylässä, Kittilässä, Kuopiossa, Lahdessa, Oulussa, Tampereella, Turussa ja Vantaalla.

 Kohteet 
TA-Yhtymä Oy kuuluu Suomen suurimpiin asuinkiinteistöjen omistajiin. Vuonna 2024 sen vuokra- ja asumisoikeusasunnoissa asui noin 37 000 asukasta 51 paikkakunnalla. Pääosa asunnoista on pääkaupunkiseudulla ja kasvukeskuksissa. Vuonna 2022 TA-Yhtymä Oy:llä oli asumisoikeus- ja/tai vuokra-asuntoja seuraavilla paikkakunnilla:

 Espoo
 Haapavesi
 Hattula
 Helsinki
 Hollola
 Hyvinkää
 Hämeenlinna
 Iisalmi
 Joensuu
 Jyväskylä
 Järvenpää
 Kaarina
 Kangasala
 Kauniainen
 Kemi
 Keminmaa
 Kempele
 Kerava
 Kirkkonummi
 Kittilä
 Kokkola
 Kouvola
 Kuopio
 Lahti
 Lappeenranta

 Laukaa
 Lempäälä
 Lieto
 Lohja
 Mäntsälä
 Naantali
 Nokia
 Nurmijärvi
 Oulu
 Pieksämäki
 Pirkkala
 Porvoo
 Posio
 Raisio
 Riihimäki
 Rovaniemi
 Salo
 Siilinjärvi
 Sipoo
 Tampere
 Tornio
 Turku
 Tuusula
 Vantaa
 Vihti
 Ylöjärvi

pienoiskuva

Omistuspohja

Konsernin esiyhtiön, Tarveasunnot Oy:n perusti vuonna 1970 keskustapuolueen entinen talouspäällikkö Reijo Vähätiitto. Yhtiö nimitettiin yleishyödylliseksi asuntorakennuttajaksi, ja se ryhtyi rakentamaan kiinteistöjä hallintaansa valtion aravalainoituksen turvin. Vuosituhannen vaihteessa yhtiöllä oli vajaat 3 000 asuntoa.  

Vuosituhannen vaihteessa toimintaa johti toimitusjohtajana Aulis Raappana. Yhtiön toimintaa kritisoitiin siitä, että omistus oli keskittynyt yksityiselle Vähätiiton suvulle. Valtion asuntorahasto keskeytti lainoituksensa yhtiölle syksyllä 2006 ja ilmoitti jatkavansa sitä ainoastaan jos omistuspohja laajenee. Vaatimus oli, että Vähätiittojen osuus laskee korkeintaan 40 prosenttiin. Kun Tarveasunnot vaikeni kommentoinnista ja pidättäytyi muutoksista, Asuntorahasto ilmoitti poistavansa yhtiön yleishyödyllisyyden statuksen. Tällöin konsernin yleishyödyllinen asuntorakennuttaminen eriytettiin TA-Yhtymä Oy:ksi, johon Vähätiittojen omistusosuus määritettiin korkeintaan 45 prosentiksi.Yksityisomaisuus valtion varoin. Helsingin Sanomat - Kotimaa - 22.2.2000 (Käyttäjätunnuksella). Viitattu 24.1.2024.Riitta Vainio: Tarveasunnot saa jatkaa toimintaansa, Helsingin Sanomat - Kotimaa - 22.2.2000 (Käyttäjätunnuksella). Viitattu 24.1.2024.

Helsingin Sanomien mukaan vuonna 2015 TA-yhtymän ylivoimaisesti suurin omistaja oli yhä Vähätiiton perhe 46,7 prosentin omistusosuudella. 

 Käytännöt 
TA-yhtymän lähipiirille oli vuoteen 2015 mennessä luotu mittava rakentamiseen ja kiinteistönhoitoon keskittyvä yritysten rypäs, jota se suosi hankinnoissaan. 

Turun Sanomien vuoden 2017 uutisen mukaan konserniin kuuluva Taova Oy oli perinyt kuluttajariitalautakunnan laittomana pitämiä 550 euron lisämaksuja kauppakirjojen laatimisesta osaomistusoikeusasunnon lunastajilta.

Lähteet

Aiheesta muualla
 Vuosikertomus 2024 (pdf) (ta.fi)
 TA-Asumisoikeus Oy

Luokka:Asuntopolitiikka
Luokka:Suomalaiset rakennuttajat
Luokka:Suomalaiset kiinteistöomistajat
Luokka:Suomalaiset kiinteistöpalveluyritykset